CELEX: 32007D0609
Language: et
Date: 2007-09-10 00:00:00
Title: 2007/609/EÜ: Komisjoni otsus, 10. september 2007 , abikõlblike meetmete määratlemise kohta ühenduse toetuse saamiseks taimedele või taimsetele saadustele kahjulike organismide tõrje programmidele Prantsusmaa ülemeredepartemangudes, Assooridel ja Madeiral (teatavaks tehtud numbri K(2007) 4140 all)

15.9.2007   
            
            
               ET
            
            
               Euroopa Liidu Teataja
            
            
               L 242/20
            
         
      KOMISJONI OTSUS,
   10. september 2007,
   abikõlblike meetmete määratlemise kohta ühenduse toetuse saamiseks taimedele või taimsetele saadustele kahjulike organismide tõrje programmidele Prantsusmaa ülemeredepartemangudes, Assooridel ja Madeiral
   (teatavaks tehtud numbri K(2007) 4140 all)
   (Ainult prantsus- ja portugalikeene tekst on autentne)
   (2007/609/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 30. jaanuari 2006. aasta määrust (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks, (1) eelkõige selle artikli 17 lõike 3 esimese alalõigu teist lauset,
   ning arvestades järgmist:
   
               (1)
            
            
               Prantsusmaa ülemeredepartemangude, Assooride ja Madeira põllumajanduskultuuride tervis kannatab kliima ja kõnealustes piirkondades elavate kahjulike organismide spetsiifilisuse tõttu. Asjaomased liikmesriigid on vastu võtnud programme nende organismide tõrjeks.
            
         
               (2)
            
            
               Määrusega (EÜ) nr 247/2006 võeti vastu uued eeskirjad ühenduse toetuste kohta taimetervisemeetmete jaoks liidu äärepoolseimates piirkondades. Seetõttu tuleb Prantsusmaa ülemeredepartemangude, Assooride ja Madeira kohta uuesti määratleda meetmed, mille puhul võib saada ühenduse toetust, ning abikõlblikud kulud.
            
         
               (3)
            
            
               Komisjoni 30. septembri 1993. aasta otsus 93/522/EMÜ abikõlblike meetmete määratlemise kohta ühenduse toetuse saamiseks taimedele või taimsetele saadustele kahjulike organismide tõrjumise programmidele Prantsusmaa ülemeredepartemangudes, Assooridel ja Madeiral (2) tuleks seetõttu asendada.
            
         
               (4)
            
            
               Nõukogu 8. mai 2000. aasta direktiivis 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) (3) sätestatakse kaitsemeetmed taimedele või taimsetele saadustele kahjulike organismide ühendusse sissetoomise ja ühenduses levimise vastu.
            
         
               (5)
            
            
               Otsus 93/522/EMÜ tuleks seetõttu kehtetuks tunnistada.
            
         
               (6)
            
            
               Käesoleva otsusega ette nähtud meetmed on kooskõlas taimetervise alalise komitee arvamusega,
            
         ON VASTU VÕTNUD JÄRGMISE OTSUSE:
   Artikkel 1
   Meetmed, mis on määruse (EÜ) nr 247/2006 artikli 17 lõike 1 kohaselt abikõlblikud ühenduse toetuse saamiseks Prantsusmaa ülemeredepartemangudes, Assooridel ja Madeiral taimedele või taimsetele saadustele kahjulike organismide tõrje programmides, on määratletud käesoleva otsuse lisas.
   Sellised meetmed on seotud kahjulike organismide tõrje tervikprogrammidega või nende programmide osadega direktiivi 2000/29/EÜ artikli 2 lõike 1 punkti e tähenduses.
   Artikkel 2
   Otsus 93/522/EMÜ tunnistatakse kehtetuks.
   Viiteid kehtetuks tunnistatud otsusele tõlgendatakse viidetena käesolevale otsusele.
   Artikkel 3
   Käesolevat otsust kohaldatakse alates 1. jaanuarist 2007.
   Artikkel 4
   Käesolev otsus on adresseeritud Prantsuse Vabariigile ja Portugali Vabariigile.
   
      Brüssel, 10. september 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 42, 14.2.2006, lk 1. Määrust on muudetud määrusega (EÜ) nr 2013/2006 (ELT L 384, 29.12.2006, lk 13).
   
      (2)  EÜT L 251, 8.10.1993, lk 35. Otsust on muudetud otsusega 96/633/EÜ (EÜT L 283, 5.11.1996, lk 58).
   
      (3)  EÜT L 169, 10.7.2000, lk 1. Direktiivi on viimati muudetud komisjoni direktiiviga 2007/41/EÜ (ELT L 169, 29.6.2007, lk 51).
   
      LISA
      ABIKÕLBLIKUD MEETMED JA KULUD
      A   OSA
      Abikõlblikud meetmed
      
                  1)
               
               
                  Kohaliku fütosanitaarolukorra alaste teadmistega seotud meetmed:
                  
                              a)
                           
                           
                              ametlikud uuringud kohaliku olukorra paremaks tundmaõppimiseks seoses kahjulike organismidega:
                              
                                          i)
                                       
                                       
                                          kahjulike organismide kaardistamine;
                                       
                                    
                                          ii)
                                       
                                       
                                          hinnang kahjulike organismide majandusmõjule;
                                       
                                    
                                          iii)
                                       
                                       
                                          kahjulike organismide arenguohu hinnang;
                                       
                                    
                        
                              b)
                           
                           
                              uuringud seire jätkamiseks neis tsoonides, mida tuleb kaitsta kahjulike organismide sissetoomise eest;
                           
                        
            
                  2)
               
               
                  taimedele ja taimsetele saadustele kahjulike organismide vastu suunatud ennetavad meetmed:
                  
                              a)
                           
                           
                              ennetavad meetmed seoses taimede, taimsete saaduste ja muude saastuskahtlusega objektide suhtes;
                           
                        
                              b)
                           
                           
                              põllumajandusettevõtete kontrollimine, et tagada taimede ja taimsete saaduste vastavus fütosanitaarnõuetele;
                           
                        
                              c)
                           
                           
                              ametliku fütosanitaaruuringu korraldamine ja hoiatusvõrkude loomine, mille kaudu teatada kultuuride saastumisest kahjulike organismidega;
                           
                        
                              d)
                           
                           
                              ametlikud laboratoorsed või välikatsed, et leida võimalusi kahjulike organismide põhjustatud kahju ärahoidmiseks või piiramiseks:
                              
                                          i)
                                       
                                       
                                          sortide vastupidavuse uuringud;
                                       
                                    
                                          ii)
                                       
                                       
                                          keemilise või bioloogilise tõrje meetodite või profülaktiliste meetodite uuringud;
                                       
                                    
                                          iii)
                                       
                                       
                                          kahjulike organismide bioloogia uuringud;
                                       
                                    
                        
                              e)
                           
                           
                              kahjulike organismide diagnoosimeetodite parandamise uuringud;
                           
                        
            
                  3)
               
               
                  ravimeetmed taimedele ja taimsetele saadustele kahjulike organismide vastu:
                  
                              a)
                           
                           
                              kultuuridele, looduslikule taimestikule, sealhulgas metsadele kahjulike organismide kollektiivse tõrje ametlike programmide rakendamine;
                           
                        
                              b)
                           
                           
                              ravimeetmed seoses taimede ja taimsete saadustega:
                              
                                          i)
                                       
                                       
                                          hävitamine;
                                       
                                    
                                          ii)
                                       
                                       
                                          fumigeerimine, kuumtöötlus;
                                       
                                    
                                          iii)
                                       
                                       
                                          laboratoorsed katsed;
                                       
                                    
                        
            
                  4)
               
               
                  taimedele ja taimsetele saadustele kahjulike organismide tõrje programmide tehnilise toetamise meetmed:
                  
                              a)
                           
                           
                              nende laborite varustus ja töövõimelisus, mis diagnoosivad või määravad kahjulikke organisme liidu äärepoolseimate piirkondade ametiasutuste ülesandel;
                           
                        
                              b)
                           
                           
                              bioloogilise tõrjega tegelevate tootmisüksuste asutamise ja toimimise toetamine;
                           
                        
                              c)
                           
                           
                              taimetervise kontrolli toodud taimede ja taimsete saaduste fumigeerimise ning säilitamise seadmete ülespaneku ja nende toimimise toetamine;
                           
                        
                              d)
                           
                           
                              tõrjeprogrammide eest vastutavate töötajate tehniline koolitus;
                           
                        
                              e)
                           
                           
                              põllumajandusettevõtjatele või üldsusele suunatud ametlike teabekampaaniate läbiviimine selle kohta, milliste meetoditega kollektiivselt või individuaalselt kahjulikke organisme tõrjuda, sealhulgas:
                              
                                          i)
                                       
                                       
                                          fütosanitaarteabevõrgu (mistahes kujul) rajamine ja arendamine;
                                       
                                    
                                          ii)
                                       
                                       
                                          põllumajandusettevõtjate koolituse korraldamine;
                                       
                                    
                                          iii)
                                       
                                       
                                          ametlike teabekoosolekute korraldamine põllumajandusettevõtjatele, üldsusele ja tõrjeprogrammidega seotud organisatsioonidele.
                                       
                                    
                        
            B   OSA
      Abikõlblikud kulud
      
                  1)
               
               
                  Teenuste osutamise lepingute raames osutatud eriteenustega seotud personalikulud.
               
            
                  2)
               
               
                  Meetmete täitmiseks kasutatud tarbekaubad ja varustus.
               
            
                  3)
               
               
                  Ostetud teenused ja üüritud transpordivahendid, niivõrd kui need on vajalikud meetmete rakendamiseks.